Keep Calm and Carry On

Keep Calm and Carry On var en plakat trykket av den britiske staten i 1939 under forberedelsene til annen verdenskrig. Plakaten skulle styrke motstandskraften til det britiske folk, som var truet av forventet massiv bombing mot landets storbyer. Selv om rundt 2,45 millioner eksemplarer ble trykket, og Blitzen faktisk fant sted, ble plakaten lite brukt og var lite kjent før et eksemplar ble gjenfunnet i 2000 i en bokhandel i Alnwick.

Den er senere blitt trykket opp igjen av et antall private firmaer, og er blitt brukt som et dekorativt tema for en rekke produkter.

Referanser

Storbritannia under andre verdenskrig
Engelske ord og uttrykk
Plakater